La komitato de UEA akceptis buĝeton kun enorma deficito
#000000
La supera decida organo de UEA, la komitato, per reta voĉdono akceptis buĝeton por la jaro 2018 kun planata deficito de 140.000 eŭroj. Tiel la kostoj superas la enspezojn je 30 procentoj. La mankantan monon oni prenos el la kapitalo de la asocio.
#000001
Kutime la buĝeto de UEA por la sekva jaro estas akceptata en la komitata kunsido kiu okazas dum la Universala Kongreso. Tamen en Seulo la komitato de UEA rifuzis akcepti la buĝeton proponitan de la estraro. La komitatanoj kritikis ĝin interalie pro tio, ke la estraro proponis tranĉi la elspezojn por oficistaj salajroj je 10 procentoj.
#000002
Aldone la buĝeto proponita en Seulo enhavis evidente nerealisman takson pri subvenciaj elspezoj, kvankam la ĉi-jara sperto jam klare montris, ke neniel eblas esperi je granda monfluo el eksteraj fontoj – des pli, ke eventualaj subvencioj evidente estus ligitaj kun kondiĉoj, kiuj malebligus ilian uzon por ŝtopi la truegon en la buĝeto.
#000004
La nun akceptita buĝeto enhavas pli moderan, 5-procentan redukton de la salajrokostoj en Roterdamo. Laŭ la klarigo de Mark Fettes la ŝparo rezultas el tio, ke oni planas dungi kongresan asistanton nur por parto de la jaro.
#000007
Aliflanke estis triobligita la buĝetero "aliaj oficejoj", el 4.000 eŭroj al 12.000 eŭroj. Temas pri mono uzata por pagi la laboron de entute kvin helpantoj en diversaj landoj, interalie la du Afrikaj Oficejoj de UEA.
#000008
Tamen mankas informoj pri konkreta plano por tiuj "pliaj oficejoj" kaj iliaj taskoj. La kresko de tiu buĝetero proksimume egalas al la malkresko en la salajroj en la Centra Oficejo, tiel ke la sumaj salajraj kostoj restas neŝanĝitaj.
#000010
La esperataj subvencioj estis tute forstrekitaj el la nova buĝeto. Krome estis forte reduktita la buĝetero por "movada evoluigo".
#000011
La nova, nun akceptita buĝeto igas la malekvilibron inter la enspezoj kaj elspezoj eĉ pli klara ol la pli frua propono, kiu estis malakceptita en Seulo. La kostoj de UEA superos la enspezojn je proksimume 30 procentoj, aŭ proksimume 140.000 eŭroj. Tiun monon oni devas preni el la kapitalo de la asocio, kiu pli frue restis stabila aŭ kreskis, sed nun malkreskos.
#000012
Estas iom surprize, ke malgraŭ la malbona financa situacio la estraro proponis en septembro ne plialtigi la membrokotizojn. Sekve en 2018 la kotizoj restos senŝanĝaj jam la kvaran sinsekvan jaron – laste ili estis altigitaj en 2015. Oni povas demandi, ĉu la estraro ekkonsciis pri la katastrofa ekonomia situacio nur en oktobro, kiam la decido pri kotizoj jam estis farita.
#000013
Dum la diskuto la nuna ĝenerala sekretario kaj baldaŭa ĝenerala direktoro de UEA, Martin Schäffer, proponis monkolekton por plibonigi la ekonomian situacion de la asocio. Laŭ li oni varbu 30 homojn kiuj donacu po 50 eŭrojn monate al UEA.
#000016
Responde al la propono komitatano Edvige Tantin Ackermann atentigis, ke eĉ se oni trovus tiom da homoj, kiuj pretus ĉiumonate donacadi al la asocio po 50 eŭrojn, daŭrus pli ol ok jarojn antaŭ ol la nun buĝetata deficito estus kovrita per tiuj donacoj – tute ne parolante pri eventualaj deficitoj de postaj jaroj.
#000017
En la diskuto oni atentigis, ke buĝeto kun enorma deficito ne allogas donaci monon al "sinkanta ŝipo". Evidente la financa situacio de la asocio subfosas ankaŭ la pretecon testamenti monon al UEA: tiuj, kiuj testamentas rimedojn al la asocio esperas ke la mono utilos al UEA ankoraŭ longe post ilia morto, sed por povi esperi tion, ili devas havi fidon al sekura financa estonteco de la asocio.
#000018
Antaŭa prezidanto de UEA, Renato Corsetti, resumis sian vidpunkton en la komitata diskuto jene:
#000019
Respondante al Renato Corsetti, Mark Fettes skribis, ke la estraro fine de marto povus reveni kun ĝisdatigo pri la financa situacio kaj konkretaj proponoj pri redukto de la deficito.
#000021
Krom la deficita buĝeto, la komitato de UEA per reta voĉdono aprobis ankaŭ la proponon de la estraro, ke estu alelektitaj tri novaj estraranoj, inter ili unu por la posteno de ĝenerala sekretario. Por tiu propono voĉdonis 39 komitatanoj, 4 voĉdonis kontraŭ ĝi, kaj 4 sin detenis. La elekta komisiono de UEA nun esploros eblajn kandidatojn.
#000022
Perturboj en mondo tamen influas, estas tia vivo... Blanka strio, nigra strio. Gravas ke estiĝu nigra sinko!
Kiel montras praktiko de nekomercaj organizaĵoj, kotizoj kovras ~ 10-20% de realaj elspezoj (certe, tio dependas de ambicio, taskoj k.a.), ĉion ceteran organizaĵo devas perlabori. Aŭ ricevi per grantoj.
Estus certe pli bone, se anaro pli aktive pagus abonkotizon, sed je tiu fonto ne endus esperi!
Kaj mi esperas, ke spertaj estraranoj trovos decan vojon por stabiligi financan staton.
Kaj mi miavice – pagu la kotizon! 😉
#000030
Aliĝi al 400 aliaj abonantoj
#000038